TÉRÍTÉSI-ÉS TANDÍJ SZABÁLYZAT

2020/2021. tanév

**Launai Miklós Református Általános Iskola, Alapfokú Művészeti Iskola és Művészeti Szakgimnázium**

Tanulói által fizetendő térítési díj és tandíj megállapításról

A 2011. évi CXC. Köznevelési törvény (továbbiakban Knt.) a 229/2012. (VIII.28.) Kormányrendelet alapján a Launai Miklós Református Általános Iskola, Alapfokú Művészeti Iskola és Művészeti Szakgimnáziumban fizetendő térítési és tandíjakat a 2020/2021 tanítási évtől az alábbiak szerint állapítom meg.

**I. TÉRÍTÉSI ÉS TANDÍJ FIZETÉSÉRE KÖTELEZETTEK KÖRE**

**1. Térítési díj**

**Térítési díj ellenében igénybe vehető szolgáltatások**

**229/2012. (VIII.28.) Kormányrendelet** **34. §** (1) *b)* alapfokú művészetoktatásban a heti hat tanórai foglalkozás a főtárgy gyakorlatának és elméletének elsajátításához, valamint tanévenkénti egy meghallgatás és egy művészi előadás, valamint e szolgáltatások körében az iskola létesítményeinek, felszereléseinek használata, továbbá az állami vizsga és a tanulmányok alatti vizsga,

A térítési díj mértéke

A 229/2012. (VIII.28.) Kormányrendelet 34.§ alapján a térítési díj mértéke tanévenként, a szakmai feladatra –a tanévkezdéskor számított- folyó kiadások egy tanulóra jutó hányadának

(b) pontja értelmében 5 - 20százaléka a tizennyolc éven aluli tanulóknál,(6- 18 éves korig)

(c) pontja értelmében 15  *- 40* százaléka a tizennyolc éven felüli, de huszonkettő éven aluli tanulóknál.(18-22 éves korig)

**2. Tandíj**

**Tandíj megfizetése mellett igénybe vehető szolgáltatások**

**229/2012. (VIII.28.) Kormányrendelet** **36. §** (1) *a)* alapfokú művészetoktatásban a heti hat tanórát meghaladó tanórai foglalkozás, a tanulmányi követelmények nem teljesítése miatt az évfolyam második vagy további alkalommal történő megismétlése, továbbá minden tanórai foglalkozás annak, **aki nem áll tanulói jogviszonyban a nappali rendszerű vagy nappali oktatás munkarendje szerinti oktatásban, valamint annak, aki a huszonkettedik életévét betöltötte,**

A tandíj mértéke

229/2012. (VIII.28.) Kormányrendelet 36. § (2) A tandíj mértéke – a kötelező feladatellátásban részt nem vevő, a külföldi nevelési-oktatási intézmény és a nemzetközi iskola kivételével – tanévenként nem haladhatja meg a tanévkezdéskor a szakmai feladatra számított folyó kiadások egy tanulóra jutó hányadát. A tandíj a tanulmányi eredménytől függően vagy a tanuló szociális helyzete alapján csökkenthető.

Tandíjat fizetnek a 6 éven aluli, a 22 életévüket betöltött tanulók, valamint a több tanszakos tanulók.

A tandíj magába foglalja a heti 300 percet meghaladó foglalkozások biztosítását, továbbá a második hangszer oktatását.

**II. A TÉRÍTÉSI ÉS TANDÍJ MEGÁLLAPÍTÁSÁRA ÉS MEGFIZETÉSÉRE VONATKOZÓ SZABÁLYOK**

*1. A több tanszakon* tanuló növendékeknek minden tanszakon fizetési kötelezettsége van. Írásbeli nyilatkozata alapján kell választani, melyik tagozatot veszi igénybe *térítési díjfizetési kötelezettséggel*. A másik tanszakon *tandíjat kell* fizetnie.

2. Az iskolába először beiratkozó tanulók a III. díjkategória szerint fizetnek térítési, illetve tandíjat.

3. A térítési díjakat félévkor és tanév végén a tanulmányi eredmény alapján kell megállapítani. A tanulmányi eredmény után járó kedvezmény első alkalommal az első elvégzett félév tanulmányi eredménye alapján illeti meg a tanulót. A tanulmányi eredmény átlagának kiszámítása: a tanulmányi átlageredmény megállapításánál a főtárgy és a kötelező melléktárgy tanulmányi eredményét kell figyelembe venni.

4. A térítési díj (tandíj) fél tanévre egy összegben fizetendő.

A térítési díjak (tandíjak) indokolt esetben –külön kérelem alapján- havi egyenlő részletekben is fizethetők, a befizetés határideje ez esetben az esedékesség előtti hó 10. napja. (az utolsó befizetés határideje május 10.)

A tanulói jogviszony a beíratás napján jön létre, amely egy tanévre szól.

A tanulói jogviszonyt- a szülő kérelmére - törölni kell, melyet írásban kell benyújtani az intézmény vezetőjének.(Nagykorú esetén a tanulónak kell írásban nyilatkoznia.)

5. A térítési díjak befizetési határideje:

I. Félév október 31.

II. Félév február 20.

III. KEDVEZMÉNYEK

1. Szociális alapon nyújtott kedvezmények

Nem kell térítési díjat fizetni a hátrányos helyzetű tanulónak.

A Knt. 16.§ (3) bekezdés értelmében „ Minden esetben ingyenes a hátrányos helyzetű tanuló részére az első alapfokú művészetoktatásban való részvétel.”

Knt. 2. § (1) Az Alaptörvényben foglalt ingyenes és kötelező alapfokú, ingyenes és mindenki számára hozzáférhető középfokú nevelés-oktatáshoz való jog biztosítása az érettségi megszerzéséig, a szakgimnáziumi, szakiskolai nevelés-oktatásban a második szakképesítés, szakképzettség megszerzését biztosító első képesítő vizsga, szakmai vizsga befejezéséig, valamint a készségfejlesztő iskola utolsó gyakorlati évfolyamának befejezéséig a magyar állam közszolgálati feladata.

Hátrányos és halmozottan hátrányos gyermek fogalma:

**A gyermekek védelméről és a gyámügyi igazgatásról szóló 1997. évi XXXI. törvény**

**67/A. §** (1) **Hátrányos helyzetű** az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:

*a)* a szülő vagy a családba fogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családba fogadó gyámról – önkéntes nyilatkozata alapján – megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,

*b)* a szülő vagy a családba fogadó gyám alacsony foglalkoztatottsága, ha a gyermeket nevelő szülők bármelyikéről vagy a családba fogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,

*c)* a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.

(2) **Halmozottan hátrányos helyzetű**

*a)* az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az (1) bekezdés *a)–c)* pontjaiban meghatározott körülmények közül legalább kettő fennáll,

*b)* a nevelésbe vett gyermek,

*c)* az utógondozói ellátásban részesülő és tanulói vagy hallgatói jogviszonyban álló fiatal felnőtt.

Az erről szóló igazolást a bizonyítvány leadásakor (újonnan felvetteknél a beiratkozáskor), de legkésőbb szeptember 10-ig be kell nyújtani.

A térítési díjkedvezmény igénybe vételéhez a jegyző által védelembe vett hátrányos helyzetű tanulónak a Polgármesteri Hivatal kapott határozat alapján kell, hogy igazolják rászorultságukat.

A kedvezmény csak az egyik (fő) tanszakon vehető igénybe. A második tanszak fizetési kötelezettsége alól nem jár felmentés.

Sajátos nevelési igényű gyermek fogalma:

Knt. 4§ 25. sajátos nevelési igényű gyermek, tanuló: az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi (látási, hallási), értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd,

2. Tanulmányi eredmény szerinti kedvezmények:

*A térítési díjat* a tanulmányi eredménytől és a szociális helyzettől függően csökkenteni kell az alábbiak szerint, figyelembe véve a 229/2012. (VIII.28.) Kormányrendelet 34.§ bekezdésében foglaltakat is:

Kitűnő tanulmányi eredmény esetén a megállapított összeg harminc százalékával, de legfeljebb a törvényben megállapított százalékérték alsó határáig.

Jeles tanulmányi eredmény esetén a megállapított összeg tizenöt százalékával, de legfeljebb a törvényben megállapított százalékérték alsó határáig.

*A tandíjat* a tanulmányi eredménytől és a szociális helyzettől függően csökkenteni kell az alábbiak szerint, figyelembe véve a Kt. 117 § (2) bekezdésében foglaltakat is:

Kitűnő tanulmányi eredmény esetén a megállapított összeg harminc százalékával, de legfeljebb a törvényben megállapított százalékérték alsó határáig.

Jeles tanulmányi eredmény esetén a megállapított összeg tizenöt százalékával, de legfeljebb a törvényben megállapított százalékérték alsó határáig.

- ha mindkét szülő, vagy gyermekét egyedül nevelő szülő munkanélküli, továbbá ha az egy főre jutó jövedelem a családban a mindenkori minimálbérnél kisebb vagy azzal megegyező, a szolgáltatás igénybevételére a törvényben megállapított százalékérték alsó határa a kedvezmény

A tanulmányi eredmény és a szociális helyzet együttes figyelembevételével megállapított kedvezmény nem haladhatja meg a térítési díj alapösszegének ötven százalékát.

A szociális kedvezményre való jogosultságot a kérelem benyújtásakor minden esetben igazolni kell!

IV. A szabályzat 2020. szeptember 1. napján lép hatályba

Dörömbözy Margit

igazgató

1. sz. melléklet

A 2020/2021. tanévtől fizetendő térítési és tandíjak

Egyéni hangszeres oktatás térítési díja

|  |  |  |  |
| --- | --- | --- | --- |
| TÉRÍTÉSI DÍJ FT/ ÉV | | | |
| Díjkategória | Tanulmányi átlag | 6-18év közötti tanuló | 18-22 év közötti tanuló |
| I. | Kitűnő | 14.500,-Ft | 27.500,-Ft |
| II. | jeles | 16.000,-Ft | 28.000,-Ft |
| III. | Jó, és az új beiratkozóknak | 18.000,-Ft | 30.000,-Ft |

Csoportos oktatás (szolfézs előképző) térítési díja

|  |  |  |
| --- | --- | --- |
| TÉRÍTÉSI DÍJ Ft/ ÉV 6 és 18 közötti tanuló | | |
|  | Tanulmányi átlag |  |
| I. | Kitűnő | 8.000,-Ft |
| II. | jeles | 10.000,-Ft |
| III. | **Jó és az új beiratkozóknak** | 12.000,-Ft |

6 év alatti és 22 év feletti, valamint több tanszakos tanulók tandíja

|  |  |  |  |
| --- | --- | --- | --- |
| TANDÍJ/ Ft/ ÉV | | | |
| Díjkategória | Tanulmányi átlag | Egyéni hangszeres oktatás | Csoportos művészeti oktatás |
| I. | kitűnő | 27.500,-Ft | 10.000,- Ft |
| II. | jeles | 28.000,-Ft | 14.000,- Ft |
| III. | Jó és új tanuló | 30.000,-Ft | 15.000,- Ft |

Dörömbözy Margit

igazgató